**Årsplan for
Dalsletta barnehage**
2023 – 2024

**Godkjent av Samarbeidsutvalget 25. oktober 2023**

Innhold

[**INNLEDNING** 3](#_Toc147825615)

[**OM BARNEHAGEN** 4](#_Toc147825616)

[**VÅR VISJON – «DALSLETTA BARNEHAGE SKAPER KREATIVE BARN»** 4](#_Toc147825617)

[**VERDIGRUNNLAG** 5](#_Toc147825618)

[**HELSE, MILJØ OG SIKKERHET. (HMS)** 6](#_Toc147825619)

[**GRUPPEINNDELINGER** 6](#_Toc147825620)

[**SAMARBEIDSPARTNERE** 7](#_Toc147825621)

[**HELSESTASJON FOR BARN** 7](#_Toc147825622)

[**BARNEVERN** 7](#_Toc147825623)

[**FAMILIENS HUS MED ÅPEN BARNEHAGE** 7](#_Toc147825624)

[**ÅPEN BARNEHAGE** 7](#_Toc147825625)

[**BTI – BEDRE TVERRFAGLIG INNSATS. SAMMEN FOR EN GOD OPPVEKST I HARSTAD** 8](#_Toc147825626)

[**PSYKOSOSIALT BARNEHAGEMILJØ** 8](#_Toc147825627)

[**BARNEHAGENS AKTIVITETS- OG UNDERSØKELSESPLIKT** 8](#_Toc147825628)

[**BARNEHAGENS MÅL OG SATSINGER** 10](#_Toc147825629)

[**SAMARBEID MED BARNAS HJEM** 10](#_Toc147825630)

[**LIVSMESTRING OG HELSE** 11](#_Toc147825631)

[**INKLUDERENDE FELLESSKAP MED PLASS TIL DET ENKELTE BARN** 12](#_Toc147825632)

[**SOSIAL KOMPETANSE** 12](#_Toc147825633)

[**TILVENNING** 13](#_Toc147825634)

[**OVERGANG FRA SMÅBARNSAVDELING TIL STORBARNSAVDELING**. 13](#_Toc147825635)

[**SAMARBEID OG SAMMENHENG MELLOM BARNEHAGEN OG SKOLE** 13](#_Toc147825636)

[**DANNING GJENNOM OMSORG, LEK OG LÆRING** 14](#_Toc147825637)

[**MÅL FRA LOV OM BARNEHAGER OG RAMMEPLAN** 15](#_Toc147825638)

[**BARNS MEDVIRKNING** 15](#_Toc147825639)

[**FYSISKE MILJØ SOM FREMME ALLE BARNS UTVIKLING** 16](#_Toc147825640)

[**PLANLEGGING, DOKUMENTASJON OG VURDERING** 16](#_Toc147825641)

[**PLAN FOR DE SYV FAGOMRÅDENE** 17](#_Toc147825642)

[**KOMMUNIKASJON, SPRÅK OG TEKST** 17](#_Toc147825643)

[**KROPP, BEVEGELSE, MAT OG HELSE** 18](#_Toc147825644)

[**KUNST KULTUR OG KREATIVITET** 19](#_Toc147825645)

[**NATUR MILJØ OG TEKNOLOGI** 19](#_Toc147825646)

[**NÆRMILJØ OG SAMFUNN** 20](#_Toc147825647)

[**ANTALL ROM OG FORM** 20](#_Toc147825648)

 **ÅRSHJUL 2023-2024**

|  |  |  |  |
| --- | --- | --- | --- |
| Måned  | Fellesarrangement  | Planleggingsdager for personalet – barnehagen stengt  | For foreldre /foresatte  |
| August  |   | 17. og 18. august  |   |
| September  | * Uke 36 Prideuke
* Uke 38 og 39 BrannvernukerVarslet brannøvelse 27/9-23

  |   | * 27. sept

Kl. 18.00 - 19.00 Fremlegg av ernæringsfysiologKl 19.00 - 20.00 Foreldremøte  |
| Oktober  | * 26. okt. Fotografering i barnehagen
 |  | * 25. okt.Kl. 18.00 - 19.00 Møte i samarbeidsutvalget
* 24 okt. Kl. 15.00 Vi markerer FN - dagen. Grønnsaksuppe og rundstykker for foreldre/foresatte og søsken.

  |
| November  | * 1. nov - Besøk av fjorårets kongleklubb
* 28. nov. - Mørketidsmarsj
 | * 13. november
 | * Brukerundersøkelse - åpner for besvarelse 1. nov og stenger 20. Desember
 |
| Desember  | * 5. des. -Julelunsj for barna
* 13. des. - Luciafeiring
* 19. des. Nissemarsj/nissefestEget skriv over juleaktiviteter kommer i slutten av november.
 |   | * 30. nov. Kl. 17.00 - 19.00 Juletrefest i barnehagen. Ansvarlig: Foreldre/foresatte til barna i “Kongleklubben” (førskolegruppa)
* 13. Des. Kl. 15.00 - Luciafeiring. Julegløgg og “Lussekatter”. “Luciatoget” går presis kl. 15.00 Kom i god tid.
 |
| Januar  | * Uke 4 – Tema: Sol
* 26. jan - Solfest
 |  |  |
| Februar  | * Uke 6. - Tema: Samene i vårt nærmiljø og samfunn
* 6. feb. Vi markerer samefolkets dag. Vi serverer Bidos til lunsj.
* 13. feb. - Karneval
 | * 26. februar
 | * 7.Februar kl.18.00-19.00: Foreldremøte for førskolebarna m/rektor ved Seljestad barneskole i Blåbærdalen barnehage for foreldre/foresatte i Dalsletta barnehage og Heggen barnehager. Foreldrene i Heggen barnehager har eget møte fra kl. 19.00.
 |
| Mars  | * Uke 10: Tema: - fisk – vi serverer lunsj med torsk/lever/rogn. Og en lunsj med fiskegrateng
* Uke 12: Påskeaktiviteter
* 21. mars: “Rockesokk” Dagen blir markert for å støtte dem med diagnosen, opplyse og fremme informasjon om Down Syndrom.
 |   | * 21. mars kl. 08.00 - 10.00 Påskefrokost for barn, søsken og foreldre/foresatte og personalet.
 |
| April  | * 9. april: “Vinterdaliaden” arrangert av Dalsletta barnehage
 |   |  |
| Mai  | * Forsvarets musikkorps besøker barnehagen. Vi går i tog sammen med Blåbærdalen barnehage
 | * 10. mai
 | * 17. mai feiring i barnehagen arrangert av Samarbeidsutvalget. Ansvar: Foreldre/foresatte for barn i “Grønngruppa”
 |
| Juni  | * Sommerdaliaden arrangert av Blåbærdalen barnehage
* 13. juni – Sommerfest for alle og avslutning for “Konglekubben”
 |   | * Dato for Sommerdaliaden kommer senere.
* 13. juni – Sommerfest for alle og avslutning for “Konglekubben”.
 |

# **INNLEDNING**

Barnehagen drives etter lov om barnehager med forskrifter. Årsplanen gir informasjon om de overordnede målene i barnehageloven og barnehagens tiltak for nå disse. Barnehageloven pålegger alle barnehager å utarbeide en årsplan.

Årsplanen gir en oversikt over vårt pedagogiske arbeid, våre satsingsområder, vårt verdisyn og våre aktiviteter i løpet av året. Den er også til hjelp for personalet i arbeidet med å nå våre mål, samt sikre sammenheng og framdrift i vår arbeid. Foreldre/foresatte skal gjennom planene få et godt innblikk i barnehages arbeid, og se en klar sammenheng mellom de konkrete aktivitetene i barnehagen og de overordnede målene. Videre er den et utgangspunkt for foreldrenes mulighet til å påvirke barnehagens innhold. Den gir informasjon om barnehagens pedagogiske arbeid til Harstad kommune, som er tilsynsmyndighet og også til øvrige interesserte. Rammeplanen sier følgende:

” Årsplanen er et arbeidsredskap for barnehagepersonalet og dokumenterer barnehagens valg og begrunnelser. Årsplanen kan gi informasjon om barnehagens pedagogiske arbeid til myndighetsnivåene, barnehagens samarbeidsparter og andre interesserte. (..) Årsplanen skal vise hvordan barnehagen vil arbeide for å omsette rammeplanens formål og innhold og barnehageeierens lokale tilpasninger til pedagogisk praksis.”

(Kunnskapsdepartementet, 2017, s.37)

Barnehagens styrer/daglige leder har det faglige ansvaret for at utarbeidelse av årsplan i samarbeid med ansatte og foresatte. Barnehagens årsplan fastsettes av barnehagens samarbeidsutvalg.

# **BARNEHAGENS SAMFUNNSMANDAT**

Barnehagens samfunnsmandat er å tilby barn før skolealder et godt miljø for utvikling, der barnas behov for omsorg, lek og læring er i fokus. Barnehagen skal støtte og ta hensyn til det enkelte barn, samtidig som hensynet til fellesskapet skal ivaretas. Vi skal arbeide for å utjevne sosiale forskjeller. Barnehagen skal ivareta og støtte barna med hensyn til deres individuelle forutsetninger og deres kulturelle bakgrunn.

# **OM BARNEHAGEN**

Dalsletta barnehage ble åpnet høsten 1991 og ligger øverst i Harstadbotn. Barnehagen har tre avdelinger og godkjent for 51 plasser. Barnehagen er privat og organisert som et andelslag, og bygger sin virksomhet på samvirkeprinsippene. Andelslagets formål er å eie og drive barnehage i Harstad kommune og til det beste for andelshaverne. Virksomheten har et ideelt formål, og økonomisk overskudd går tilbake til drift av barnehagen. Verdien i Lov om barnehager §1 skal ikke forankres i den kristne og humanistiske arv og tradisjon.

Barnehagen er godt vedlikeholdt og har romslige og fine inne – og utearealer med god plass til lek og aktiviteter. Den ligger fint til i skogkanten og har naturen som nærmeste nabo. Vi har fotballbane, gapahuk egen lavvo og et variert turterreng som ligger tett opp til barnehagen. Turer og utforsking av naturens fenomener er derfor en naturlig del av barnehagehverdagen.

Bemanningen i barnehagen er stabil, noe som betyr at de som arbeider her har lang erfaring og opparbeidet seg god barnehagefaglig kompetanse. På hver avdeling er det utdannede pedagoger og fagarbeidere. Barnehagen har medarbeidere av begge kjønn og en variasjon i alderssammensetning. Barnehagen har kjøkkenassistent og renholder i tillegg til avdelingspersonalet. Daglig leder/styrer tar seg av den daglige driften.

Dalsletta barnehage er en lærende organisasjon med særlig søkelys på livsmestring og helse, sosial kompetanse, språkutvikling, realfag, friluftsliv, humor og glede i hverdagen.

Barnehagen kan brukes av foreldre/foresatte til bursdagsfeiring av barnehagens barn, barnedåp og konfirmasjon. Vi har også en prøveordning for barnehageåret 2022-2023 med utlån av barnehagens lavvo. Ta kontakt med daglig leder for reservasjon og utlevering av nøkler.

Barnehagens åpningstid er alle virkedager fra mandag til fredag kl.07.00-16.30

## **VÅR VISJON – «DALSLETTA BARNEHAGE SKAPER KREATIVE BARN»**

Ordet kreativitet kommer fra «creare» som betyr «å lage» eller «å skape». Egenskaper som kjennetegner en kreativ person er å være leken, nysgjerrig, utforske og løse problemer – og de har særlig sans for lek, ideer og fantasi.

I vår barnehage ønsker vi at barna skal bli møtt med glede og samspill, og sammen skal vi undre oss. Barna skal få være nysgjerrige og oppleve gleden av å få utforske verden rundt seg. Barna skal oppleve mestringsglede, et godt fellesskap og ha innflytelse på egen hverdag.

Vi arbeider kontinuerlig med vekt på det psykososiale miljøet på arbeidsplassen, slik at barnehagen skal være en god arbeidsplass der alle skal trives.

## **VERDIGRUNNLAG**

Dalsletta barnehage ønsker å formidle et verdigrunnlag som er samlende og enhetlig. Vi jobber med å bevisstgjøre oss på hva som formidles i barnehagen og hva vi ønsker å formidle videre til barn, foreldre/foresatte og medarbeidere.

Alt vi gjør, våre handlinger, måten vi snakker til hverandre på og måte vi omgås på, er preget av våre verdier og holdninger. I en stor personalgruppe med ulike personligheter, ulike erfaringer og bakgrunn, varierer også holdninger og verdier.

Vi har valgt tre kjerneverdier som er sentrale i det pedagogiske arbeidet i barnehagen, og som vi anser som så viktige at vi ikke kan være dem foruten i det daglige arbeidet.

Disse verdiene er:

**Anerkjennelse**

**Engasjement**

**Humor**

**Med anerkjennelse mener vi:**

* At vi anser alle som likeverdige, og alle skal oppleve vår barnehage som et trygt og godt sted å være.
* At vi har respekt for hverandre.
* At vi aksepterer at alle ikke har samme oppfatning i alle saker.
* At vi gjennom våre holdninger og væremåter bidrar til å styrke vår medmenneskers følelse av egen verdi (selvfølelse).

**Med humor mener vi:**

* At vi lar trivsel, glede og godt humør prege livet i barnehagen.
* At en skal kunne «le» av seg selv, og ikke være så selvhøytidelig.
* At vi skal finne tid og rom til morsomme aktiviteter.

**Med engasjement mener vi:**

* At vi voksne skal være opptatt av det som skjer i barnehagen.
* At vi voksne lytter aktivt til barna og tar deres ønsker og behov på alvor. Legger forholdene til rette slik at barna får mulighet til utfoldelse gjennom lek og meningsfylte aktiviteter.
* At det legges vekt på fleksible planer, rutiner og voksne, slik at barnas kreative evner stimuleres og gis mulighet for utvikling.
* At vi voksne ser og verdsetter verdier i de ikke planlagte og spontane situasjonene som oppstår.
* At foreldre og barn deltar i utformingen av barnehagens innhold.
* Gjennom felles verdier vil vi gi barna troen på seg selv og sin egen kompetanse – og styrke hvert enkelt barn etter behov.

## **HELSE, MILJØ OG SIKKERHET. (HMS)**

Alle barnehager skal ifølge barnehageloven, barnehagens vedtekter og arbeidsmiljøloven ha et HMS-system for å ivareta barnas og personalets helse, miljø og sikkerhet. Kort fortalt innebærer dette prosedyrer for ulike hendelser. Prosedyrene inneholder både forebygging, risikoanalyser og beredskapsplaner. For ulike hendelser foreligger et system for avviksmeldinger, registrering og oppfølging. Dalsletta barnehage bruker et elektronisk HMS system, PBL Mentor.

Hvert år har vi førstehjelpskurs med både teori og praktiske øvelser. Brannøvelser blir holdt minst to ganger pr. år – en varslet øvelse i september/oktober og en ikke varslet øvelse i mai.

Alle barn og ansatte er forsikret gjennom Gjensidige Storebrand, PBL. Skader og ulykker meldes inn til forsikringsselskapet (Mer informasjon ligger under fanen «Nyttig informasjon» på barnehagens hjemmeside).

Hver vår har vi årlig hoved ettersyn av lekeplassutstyr som gjennomføres av sertifiserte fagfolk fra firma «Lekeplasskontrollen» Vi får tilsendt tilsynsrapport om utbedringstiltak og eventuelle mangler. Eventuelle avvik og mangler blir rettet så snart som mulig.

## **GRUPPEINNDELINGER**

Barnehagen har delt barna inn i grupper. Dette er for å få en progresjon i det pedagogiske arbeidet. Barna vil få være med på forskjellige aktiviteter utfra alder og modningsnivå.

Vi har delt barna inn i følgende grupper:

* 1 åringene på Småtrollan
* 2 åringene på Småtrollan
* «Gulgruppa» 2 åringene på Huskestua
* «Grønngruppa» 3 åringene på Klatremus og Huskestua
* «Blågruppa» 4 åringene på Klatremus og Huskestua
* «Kongleklubb» 5 åringene på Huskestua og Klatremus

# **SAMARBEIDSPARTNERE**

Barnehagen har mange viktige samarbeidspartnere i hverdagen.

PMTO (Parent Management Training Oregon-modellen) er et foreldreveiledningstilbud. Målet er å hjelpe familier til å få det bedre sammen.

Pedagogisk-psykologisk tjeneste (PPT) skal hjelpe skoler og barnehager i arbeidet med kompetanseheving og organisasjonsutvikling for å legge opplæringa/barnehagetilbudet bedre til rette for elever/barn med særlige behov. PPT skal sørge for at det blir utarbeida sakkyndig vurdering der loven krever det. <https://harstad.kommune.no/eknet/docs/pub/dok01085.htm>

##

## **HELSESTASJON FOR BARN**

Helsestasjonen for barn gir tilbud om svangerskapsomsorg, helseundersøkelser, vaksinering og foreldreveiledning etter gjeldende retningslinjer. Helsestasjonen er et lavterskeltilbud og alle tjenestene er gratis. <https://www.harstad.kommune.no/helsestasjon-for-barn.464237.no.html>

**BARNEVERN**
Barneverntjenesten skal sikre at barn og unge som lever under forhold som kan skade deres helse og utvikling, får hjelp og omsorg til rett tid, og å bidra til at barn og unge får trygge oppvekstkår. <https://www.bufdir.no/Barnevern/>

##

## **FAMILIENS HUS MED ÅPEN BARNEHAGE**

Familiens hus med åpen barnehage er et tverrfaglig samarbeid i Harstad kommune. Rådgiverne i Familiens hus og representanter fra tverrfaglig team tilbyr forebyggende foreldre- veiledning til familier på dagtid. Fagpersoner som er til stede i Familiens hus til faste tidspunkter og tilgjengelig for foreldre og barn er:

* Helsesøster - 1 time i uka.
* Fysioterapeut - 1 time per måned
* Pedagogisk psykologisk rådgiver fra PPT 1 time i uka.
* Barne- ungdomstjenesten kan tilby PMTO rådgivning ved behov.
* Barnehagefaglig rådgiver migrasjon - 1 time i uka.

**ÅPEN BARNEHAGE**
Åpen barnehage er et helsefremmende pedagogisk tilbud til alle barn i aldersgruppen 0 - 6 år i følge med foresatte eller andre omsorgspersoner. Tilbudet er gratis og familiene kan selv bestemme hvilke dager og tidsrom de ønsker å delta, innenfor barnehagens åpningstid. Det er ingen påmelding og barn blir ikke tildelt fast plass i åpen barnehage.

# **PSYKOSOSIALT BARNEHAGEMILJØ**

Barnehageloven har hele tiden hatt bestemmelser som understreker at barnehagen skal være et godt sted å være for barna, og bidra til lek, vennskap og trivsel. Loven og den tilhørende rammeplanen har imidlertid i liten grad inneholdt regler om hvordan barnehageeier og personalet skal jobbe for at så er tilfellet.

Nulltoleranse for krenkelser i barnehagen.

I den nye barnehageloven § 41 slås det fast at barnehagen skal ha nulltoleranse for krenkelser som utestenging, mobbing, vold, diskriminering og trakassering. Formålet med bestemmelsen er å understreke viktigheten av tydelige holdninger fra barnehagens side. Videre følger det av bestemmelsen at de som arbeider i barnehagen, plikter å gripe inn hvis et barn utsettes for krenkelser. Det er derfor viktig at barnehageeier sikrer at personalet har god kunnskap om hva slags handlinger og ytringer som regnes som krenkelser, og hvordan man kan gripe inn på ulike måter. En krenkelse kan være fysisk eller verbal, men den kan også være mer indirekte i form av utfrysning. Plikten til å gripe inn vil derfor kunne handle om alt fra å bryte opp en krangel til å inkludere barnet i lek.

##

## **BARNEHAGENS AKTIVITETS- OG UNDERSØKELSESPLIKT**

I barnehageloven § 42 er det lovfestet at alle som arbeider i barnehagen, har en aktivitetsplikt, som igjen består av fire delplikter. Personalet plikter å følge med på hvordan barna har det. Videre plikter de å melde ifra til styrer hvis de har mistanke om eller kjennskap til at et barn ikke har et trygt og godt barnehagemiljø. Styrer er ansvarlig for at barnehagen håndterer og følger opp slike meldinger på en forsvarlig måte.

Ved mistanke om eller kjennskap til at et barn ikke har det trygt og godt, plikter barnehagen å undersøke forholdet. Undersøkelsesplikten utløses både når en som arbeider i barnehagen, melder ifra til styrer, og når barnet eller foreldrene sier fra om at barnet ikke har det trygt og godt.

Den siste delplikten består i å sette inn tiltak for å gjenopprette et trygt og godt barnehagemiljø for barnet. Det er barnehagen selv som vurderer hvilke tiltak som er faglig egnet og tilgjengelige.

Dersom en som arbeider i barnehagen mistenker eller kjenner til at en annen som arbeider i barnehagen krenker et barn, følger det av barnehageloven paragraf 43 at barnehagen har en skjerpet aktivitetsplikt. Kjernen i den skjerpede aktivitetsplikten er at det stilles et skjerpet krav til tempo i saken; forholdet skal straks meldes til styrer, og styrer skal melde videre til barnehageeier. Undersøkelsene i saken skal settes i gang straks.

De nye bestemmelsene om barnehagemiljø bygger i stor grad på tilsvarende bestemmelser i opplæringsloven om skolemiljø. Vi erfarer at det i skolemiljøsaker kan være knyttet usikkerhet til den skjerpede aktivitetsplikten og om elevens subjektive opplevelse av å være krenket, skal være avgjørende for om en ansatt har krenket eleven eller ikke. I forbindelse med endringene i barnehageloven har lovgiver presisert at det skal foretas en objektiv og helhetlig vurdering av om noe er en krenkelse. Barnets opplevelse vil være et moment i vurderingen, men vil ikke være avgjørende. Samtidig er det på det rene at barnets subjektive opplevelse av å bli krenket uansett forplikter barnehagen til å sette inn tiltak, da det barnet ikke opplever barnehagemiljøet som trygt og godt (Udir.no).

# **BARNEHAGENS MÅL OG SATSINGER**

Barnehagen skal bidra til barnas trivsel, livsglede, mestring og følelse av egenverd og forebygge krenkelser og mobbing. Barnehagen skal ha fokus på nytt regelverk for barnehagemiljø – kap. 8 om «psykososialt barnehagemiljø» (Endring fra 1.1. 2021).

Leken skal ha en sentral plass og lekens egenverdi skal anerkjennes. Barna skal utvikle gode språklige, realfaglige og sosiale ferdigheter. Barna skal være godt forberedt til skolestart.

**Våre tiltak for å oppnå dette i år:**

* Vi skal hjelpe barna med å bygge relasjoner til hverandre i forhold til lek og aktiviteter. Bruke «Retningslinjer for psykososialt barnehagemiljø» aktivt for å forebygge mobbing.
* Alle som jobber i barnehagen, har en plikt til å følge med på at barna har det bra. Hvis en voksen vet om, eller tror at et barn blir utsatt for krenkelser, for eksempel blir mobbet, utestengt, utsatt for diskriminering eller vold, eller på andre måter ikke har det bra, skal de alltid gripe inn.
* Fokusere på daglig fysisk aktivitet og fremme barnas bevegelsesglede og motorisk utvikling.
* Organisere rom, tid og lekemateriale for å inspirere til ulike typer lek både ute og inne
* Vi skal arbeide systematisk og målrettet for å øke barns nysgjerrighet for språk og realfag.
* Møte barnet og foreldrene med å være interessert i barnets erfaringer og språket barnet snakker. I tillegg vil vi arbeidet med språkstimulering i små grupper. «Snakkepakken» er et viktig redskap for å oppnå et godt språkmiljø i barnehagen.
* Bruke «Språkplan for Harstad kommune» og «Strategi for begrepsopplæring og ferdighetsopplæring» (BU) og «Realfag» i arbeidet med barna i barnehagen.
* Samarbeid mellom barnehage og skole.

## **SAMARBEID MED BARNAS HJEM**

Barnehagen skal i samarbeid og forståelse med hjemmet ivareta barnas behov for omsorg og lek. Fremme læring og utdanning som grunnlag for allsidig utvikling. For å sikre samarbeidet med barnas hjem, skal hver barnehage ha et foreldreråd og et samarbeidsutvalg.

**Våre tiltak for å oppnå dette i år:**

* Oppstarts samtaler for nye foreldre.
* Vi skal ha daglig kontakt med foreldre/foresatte – gjensidig informasjonsutveksling om barnets situasjon i barnehagen og hjemmesituasjonen.
* Vi kartlegger barnets helhetlige utvikling, og legger dette fram i foreldresamtaler.
* Spesielle ting rundt barnet som krever individuell oppfølging og eventuelle tiltak.
* Foreldresamtaler og foreldremøte.
* Barnehagen skal støtte barnas utvikling av egen identitet og bidra til at barna opparbeider en god selvfølelse.
* Barnehagen har SU (samarbeidsutvalg) og foreldreråd (som består av alle foreldrene).
* Ulike arrangementer gjennom året sammen med foreldrene.
* Barnehagens hjemmeside.
* Brukerundersøkelse hvert år.

# **LIVSMESTRING OG HELSE**

Barnehagen skal bidra til barnas trygghet, livsglede og følelse av egenverdi. Barnehagen skal være en arena for daglig fysisk aktivitet og gi rom for en rolig stund. Barnehagen skal bidra til at barna utvikler matglede og sunne helsevaner. Vi skal jobbe for å fremme likeverd og likestilling uavhengig av kjønn, funksjonsevne, seksuell orientering, kjønnsidentitet, kjønnsuttrykk og synliggjøre et mangfold av familieformer.

**Våre tiltak for å oppnå dette i år:**

* Vi skal gi barna støtte i og mestre motgang, håndtere utfordringer og bli kjent med egne og andres følelser.
* Vi skal lære barna om egne og andres grenser.
* Vi skal møte barns følelser med forståelse.
* Vi tilrettelegger hver dag for fysisk lek og aktivitet for alle barn både ute og inne.
* Vi har faste tur dager.
* Vi skal tilby barna et variert kosthold.
* La barna være med på matlaging i barnehagen for å utvikle matglede og sunne vaner.
* Samtale om «Familiehusene» til barna.
* Lese bøkene og samtale med barn om «Prinsesse Ivar» og «Prinsesse Ivar på fest» som handler om kjønnsidentitet.

## **INKLUDERENDE FELLESSKAP MED PLASS TIL DET ENKELTE BARN**

Barnehagen skal møte barna med tillit og respekt, og anerkjenne barndommens egenverdi. Barnehagen skal fremme demokrati og likestilling og motarbeide alle former for diskriminering.

 Barnehagen skal ta hensyn til barnets alder, funksjonsnivå, kjønn, sosiale, etniske og kulturelle bakgrunn – herunder samiske barns språk og kultur.

**Våre tiltak for å oppnå dette i år:**

* Respektere barns grunnleggende behov for lek.
* Vi informerer og snakker positivt om ulike kulturer og nasjoner.
* Samtaler om og har nulltoleranse for mobbing.
* Alle skal bli sett og hørt.
* Vi har samlingsstunder der vi fremmer demokrati og likestilling.
* Aldersinndelte grupper.
* Voksen som tar deg tid til den gode samtalen.
* Lek på tvers av avdelingene.
* Vi markerer FN-dagen og har fokus på barnekonvensjonen gjennom hele året fra vi starter med meg selv og familien min. Vi øver med barna på hvordan de håndterer konflikter og hjelper dem å finne ord. Vi har ekstra søkelys på Barnekonvensjonen i FN-uka, men har opplegger med oss gjennom hele året.
* Pride
* Kongleklubb (førskolegruppe) – Jeg og meg – og min familie.

## **SOSIAL KOMPETANSE**

Barn trenger sosial kompetanse for å leke og være sammen. Trygge barn kan fortelle hva de mener og vil, samtidig som de kan sette seg inn i andres behov.

Barnehagen skal bidra til trivsel og glede i lek og læring, og være et utfordrende og trygt sted for felleskap og vennskap.

Deltakende voksne som er gode rollemodeller.

Barnehagen skal formidle verdier og kultur, gi rom for barns egne kulturskaping og bidra til at alle barn får oppleve glede og mestring i et sosialt og kulturelt fellesskap.

**Våre tiltak for å oppnå dette i år:**

* Vi vil arbeide aktivt for at alle barn utvikler vennskap.
* Vi vil arbeide aktivt med å framme empati og inkludering.
* Vi vil lære barna å vente på tur, dele, hjelpe og vise omsorg.

## **TILVENNING**

Barnehagen skal i samarbeid med foreldre legge til rette for at barna kan få en trygg og god start i barnehagen. Barnehagen skal tilpasse rutiner og organisere tid og rom slik at barnet får tid til å bli kjent, etablere relasjoner og knytte seg til personalet og til andre barn.

**Våre tiltak for å oppnå dette i år:**

* Vi sender ut informasjon til foreldrene i god tid før oppstart om hvordan tilvenningen gjennomføres.
* Vi oppfordrer foreldrene til å komme på besøk før oppstart for å bli kjent med barnehagen, personalet og andre barn og foreldre.
* Alle barn får en tilknytningsperson når det starter i barnehagen. Tilknytningspersonen skal sørge for at barna og foreldre føler seg trygge i barnehagen.
* Vi ønsker å ha en tett dialog mellom ansatte og foreldre, med ansatte som har tid til barnet og foreldrene i tilvenningsperioden.
* Foreldrene får oppstartsamtale kort tid etter oppstart.

## **OVERGANG FRA SMÅBARNSAVDELING TIL STORBARNSAVDELING**.

Barnehagen skal i samarbeid med foreldre sikre en god og trygg overgang fra småbarnsavdeling til storbarnsavdeling.

**Våre tiltak for å oppnå dette i år:**

* Foreldresamtale når det er bestemt hvilken avdeling barnet skal overflyttes til.
* Overflyttingsmøte mellom aktuelle pedagogiske ledere.
* Det oppnevnes en kontaktperson på storbarnsavdeling, som er ansvarlig for å opprette god kontakt og relasjon med barnet i månedene juni, juli og august.
* Gjennom hele året er 2 åringene på besøk for å leke på Huskestua og Klatremus sammen med en voksen fra Småtrollan.
* I samarbeid med småbarnsavdelingen, flytter barna selv tingene sine over til storavdeling.

## **SAMARBEID OG SAMMENHENG MELLOM BARNEHAGEN OG SKOLE**

Barnehagen skal i samarbeid med skolen, legge til rette for barns overgang fra barnehage til skole.

Foreldremøte med foreldre til førskolebarna.

Foreldremøte på skolen.

Pedagogisk leder har møte med skolen som barnet skal begynne med. Det fylles ut et informasjonsskjema om barnet som leveres til skolen før skolestart – med samtykke fra foreldrene.

**Våre tiltak for å oppnå dette i år:**

* Vi følger Harstad kommunes plan for overgang fra barnehage til skole.
* Foreldremøte for førskolebarna.
* Felles foreldremøte med rektor fra Seljestad skole for foreldre i Dalsletta barnehage og barnehagene i Heggen enhet.
* Vi har førskoletur hver 2. uke.
* Vi besøker skolen som ligger i nærmiljøet.
* Vi jobber med «Trampoline» som er et aktivitetshefte for barnehagen.
* Samarbeid med Blåbærdalen barnehage for å bli kjent med andre førskolebarn i nærmiljøet.
* Vi setter søkelys på selvstendighet, spesielt siste året.
* Pedagogisk leder har samtale med skolen før skolestart.
* Foreldresamtale og skjemautfylling hver vår.

## **DANNING GJENNOM OMSORG, LEK OG LÆRING**

Barnehagen skal støtte barna i å forholde seg prøvende og nysgjerrig til omverden og bidra til å legge grunnlag for modning, selvstendig og ansvarlig deltakelse i demokratisk fellesskap. Barnehagen skal fremme samhold og solidaritet samtidig som individuelle uttrykk for handlinger skal vedsettes og følges opp. Barnehagen skal bidra til at barna kan forstå tilhørighet til samfunnet, natur og kultur. I barnehagen skal barna få delta på beslutningsprosesser og utvikling av felles innhold. Barna skal støttes i å uttrykke synspunkter og skape mening i den verden de er en del av. Gjennom samspill, dialog, lek og utforsking skal barnehagen bidra til at barna utvikler kritisk tenkning, etisk vurderingsevne, evne til å yte motstand og handlingskompetanse, slik at de kan bidra til endringer (Udir.no).

**Våre tiltak for å oppnå dette i år:**

* Tilrettelegge for meningsfulle opplevelser og støtte barnas identitetsutvikling og positive selvforståelse.
* Støtte barnas aktivitet, engasjement og deltakelse i fellesskapet.
* Synliggjøre og verdsette ulike behov, meninger og perspektiver i fellesskapet.
* Legge merke til, anerkjenne og følge opp barnas perspektiver og handlinger.
* Utfordre barnas tenkning og invitere dem inn i utforskende samtaler.
* Synliggjøre og fremheve mangfold og ulikhet som grunnlag for opplevelser, utforsking og læring (Udir.no).

# **MÅL FRA LOV OM BARNEHAGER OG RAMMEPLAN**

Barnehagen skal støtte barna i å forholde seg prøvende og nysgjerrige til omverden og bidra til å legge grunnlag for modning, selvstendig og ansvarlig deltakelse i demokratiske fellesskap.

Barnehagen skal fremme samhold og solidaritet samtidig som individuelle uttrykk og handlinger skal verdsettes og følges opp.

Barnehagen skal bidra til at barna kan forstå felles verdier og normer som er viktige for fellesskapet.

Barnehagen skal bidra til å fremme barnas tilhørighet til samfunnet, natur og kultur. I barnehagen skal barna få delta i beslutningsprosesser og utvikling av felles innhold.

Barna skal støttes i å uttrykke synspunkter og skape mening i den verden de er en del av. Gjennom samspill, dialog, lek og utforsking skal barnehagen bidra til at barna utvikler kritisk tenkning, etisk vurderingsevne, evne til å yte motstand og handlingskompetanse, slik at de kan bidra til endringer. (Udir.no)

**Våre tiltak for å oppnå dette i år:**

* Tilrettelegge for meningsfulle opplevelser og støtte barnas identitetsutvikling og positive selvforståelse.
* Støtte barnas aktivitet, engasjement og deltakelse i felleskapet.
* Synliggjøre og verdsette ulike behov

## **BARNS MEDVIRKNING**

Barna skal ha rett til medvirkning tilpasset barnas alder og forutsetninger.

Barn i barnehagen har rett til å gi uttrykk for sitt syn på barnehagens daglige virksomhet.

Barn skal jevnlig få mulighet til aktiv deltakelse i planlegging og vurdering av barnehagens virksomhet.

**Våre tiltak for å oppnå dette i år:**

* Vi tar barnas ønsker og initiativ på alvor.
* Vi observerer og er lydhøre for barnas uttrykk.
* Barnesamtaler. Vinter med «Kongleklubben» og vår med «Blågruppa»
* Barnas innspill skal påvirke barnehagens aktiviteter og dagsrytme.
* Vi lar barna være med på hverdagslige gjøremål.
* Vi evaluerer arbeidet fortløpende med bl.a. månedsevalueringer av aktiviteter, samt at barna er delaktige i vurderingen av deres opplevelse av barnehagehverdagen.
* Vi tilrettelegger for valg av lekemateriell.

## **FYSISKE MILJØ SOM FREMME ALLE BARNS UTVIKLING**

Barnehagen skal gi barn mulighet for lek, livsutfoldelse og meiningsfylte opplevelser og aktiviteter.

**Våre tiltak for å oppnå dette i år:**

* Leker og materiell som skal stimulere til god lek.
* Naturen vår en god læringsarena, hvor barna kan få utfordringer tilpasset sitt utviklingsnivå.
* Vi har oppgradert utelekeplassen for å få et mer utfordrende lekemiljø.
* Vi tar barn på alvor, og legger til rette for opplevelser som er meningsfylte for dem.
* Personalet motiverer barna til å mestre utfordringer på egenhånd.
* Engasjerte voksne som ser muligheter for variasjon i inne/utelek.

## **PLANLEGGING, DOKUMENTASJON OG VURDERING**

Barnehagens pedagogiske virksomhet skal planlegges, dokumenteres og vurderes. Barnehagen skal tilrettelegge for medvirkning fra barn, foreldre, ansatte og eier. Barnegruppens og det enkelte barns trivsel og utvikling skal observeres og vurderes fortløpende.

**Våre tiltak for å oppnå dette i år:**

* Vi har felles årsplan.
* Aktiv bruk av barnehagens årsplan.
* 5 planleggingsdager i løpet av barnehageåret.
* Praksisfortellinger.
* Det avholdes ukentlige avdelingsmøter og ledermøter sant månedlige personalmøter for de ansatte i barnehagen.
* Vi velger tema – og periodeplaner som evalueres underveis og årlig.
* Vi legger til rette for at foreldre skal medvirke til barnehagens årsplan.
* Vi dokumenterer vårt arbeid på barnehagens passord beskyttede hjemmeside.
* Brukerundersøkelse.

# **PLAN FOR DE SYV FAGOMRÅDENE**

Planen beskriver hvordan barnehagen arbeider med de syv fagområdene som er beskrevet i rammeplan for barnehagens innhold og oppgaver. Fagområdene vil sjeldent opptre isolert. Flere områder vil ofte være representert samtidig i temaopplegg og i forbindelse med hverdagsaktiviteter.

Barna skal utfolde skaperglede, undring og utforskertrang.

Barna skal utvikle grunnleggende kunnskaper og ferdigheter.

Barnehagen skal støtte barns nysgjerrighet, kreativitet og vitebegjær og gi utfordringer med utgangspunkt i barnas interesser, kunnskaper og ferdigheter.

|  |
| --- |
| **KOMMUNIKASJON, SPRÅK OG TEKST** |
| **1-2 ÅR** | **3-4 ÅR** |  **FØRSKOLEGRUPPA** |
| * Vi synger med barna hver dag.
* Bildecollage – snakke om

bilder der barnas hverdag er dokumentert.* Pekebøker og billedbøker er alltid tilgjengelig for barna. De minste lærer seg nye begreper gjennom pekebøker og konkreter som de kan se på, ta på, og smake på. Vi videreutvikler begrepsforståelsen til barna, gjennom å gi respons i samhandling og kommunikasjon med dem.
* Vi oppfordrer barna til å bruke verbalspråket ved å sette ord på følelser, ønsker og kroppsspråk.
* Vi bruker rett benevning på alt vi ser og gjør.
* Vi bruker tegn–til-tale. Tegn-til-tale kan være en ressurs for alle barn, enten de er hørselhemmet, har språkproblemer, er for små til å utvikle talespråk eller er fremmedspråklig.
 | * Vi leser alderstilpassede bøker i grupper eller en til en. Vi forteller eventyr og dramatiserer disse sammen med barna.
* Øve å stå foran andre og få en rolle.
* Barna møter symboler og begreper supplert med tall og bokstaver i spill og lek.
* Vi vil legge til rette for et godt språkmiljø gjennom det pedagogiske verktøyet «Snakkepakken».
* Samlingsstund der barna øver å lytte og snakke foran hverandre.
* Introdusere engelsk med å synge, telle, lese små rim og regler
* Vi bruker tegn–til-tale. Tegn-til-tale kan være en ressurs for alle barn, enten de er hørselhemmet, har språkproblemer, er for små til å utvikle talespråk eller er fremmedspråklig.
* Munnmotoriske aktiviteter
 | * Bli kjent med bokstavlyd og bokstavsymbol.
* Vi øver på at barna skriver sitt eget navn.
* Barna øver på å ta imot beskjeder hvor de skal utføre flere handlinger.
* Vi skal lære barna å sette ord på hendelser og situasjoner.
* Vi vil arbeide med begrepsundervisning (BU).
* Vi vil legge til rette for et godt språkmiljø gjennom det pedagogiske verktøyet «Snakkepakken».
* Introdusere engelsk med å synge, telle, lese små rim og regler
* Vi bruker tegn-til-tale. Tegn-til-tale kan være en ressurs for alle barn, enten de er hørselhemmet, har språkproblemer, er for små til å utvikle talespråk eller er fremmedspråklig.
 |

|  |
| --- |
| **KROPP, BEVEGELSE, MAT OG HELSE** |
| **1-2 ÅR** | **3-4 ÅR** |  **FØRSKOLEGRUPPA** |
| * Vi tilrettelegger for sansemotoriske aktiviteter.
* Vi drar på tur i nærmiljøet, til elva, lavvoen, gapahuken eller har gym. aktiviteter inne på avdelingen. Der tilrettelegger vi for grovmotoriske aktiviteter slik at barna får videreutviklet sine motoriske ferdigheter, kroppsbeherskelse og koordinasjon.
* Når 2-åringene er klar får de gå til Landsåshallen for å ha gym. Aktiviteter.
* Vi oppfordrer barna til å smake på maten som serveres – forskjellig frukt, grønnsaker, korn mat, kjøtt og fisk.
 | * Vi skal gjennom et tilrettelagt lekemiljø bidra til utvikling av grovmotoriske ferdigheter.
* Gym. turer til Landsåshallen -
* Turer til barnehagens Lavvo.
* Vi skal gjennom tilrettelagte aktiviteter bidra til utvikling av finmotoriske ferdigheter, herunder blyantgrep og gi erfaringer med bruk av saks.
* Vi skal oppmuntre barna til å kle på/av seg selv.
* Presentere et sunt og variert kosthold. Vi skal oppmuntre barna til å utvikle en positiv holdning til maten som blir servert og smøre sin egen mat.
* Vi skal gi barna trygghet i å gå på toalett og vaske hender etter toalettbesøk.
* Vaske hender før og etter måltid
* Barna skal være med på matlaging
* Barna skal få mulighet til rolig stund og hvile.
 | * Vi skal lære barna regelleker og utvikle motoriske ferdigheter.
* Vi skal lære barna blyantgrep og håndtering av saks.
* Barna skal bli selvstendig til å kle på/av seg selv – og vurdere hvilke klær som skal benyttes.
* Vi skal lære barna om kropp og helse.
* Trene på selvstendige toalettbesøk
* Egne tur dager for førskolegruppa.
* Gymturer til Landsåshallen -
* Turer til barnehagens Lavvo.
* Begrepslæring (BU).
* Barna skal få være med på matlaging.
* Barna skal få mulighet til ro og hvile.
 |

|  |
| --- |
| **KUNST KULTUR OG KREATIVITET** |
| **1-2 ÅR** | **3-4 ÅR** |  **FØRSKOLEGRUPPA** |
| * Vi lar barna få kjennskap til varierte materialer og verktøy for å sanse og eksperimentere.
* Vi lar barna få uttrykke seg på sin måte i de kreative prosessene og støtter og anerkjenner dem.
* Vi gir barna varierte sanseinntrykk gjennom litteratur, drama, bilder, musikk, sang, bruk av rytmeinstrumenter og dans.
 | * Vi skal gi barna erfaringer ved å videreutvikle bruk av ulikt materiell og verktøy.
* Vi skal lære barna ulike barnesanger, rytmer og dans.
* Vi vil dra til byen for å besøke biblioteket.
* Vi drar til byen og er med på festspillene.

Blågruppa drar på «Solkonsert» på Kulturhuset | * Jobbe med kunst, bilde, inntrykk og uttrykk.
* Bruk av fotoapparat, ta egne bilder til utstilling.
* Besøke fotoutstilling.
* Bruke den norske kulturarven med fortellinger og film.
* Vi skal gi barna ulike kunst inntrykk og tilrettelegge for at barna kan skape eget kunstuttrykk.
 |

|  |
| --- |
| **NATUR MILJØ OG TEKNOLOGI** |
| **1-2 ÅR** | **3-4 ÅR** |  **FØRSKOLEGRUPPA** |
| * Barna skal få erfaring med de ulike årstidene.
* Barna skal få sanse naturen gjennom syn, hørsel, smak og føle.
* Barna skal lære om dyr som lever i skogen utenfor barnehagen.
* Vi går på tur til elva, gapahuken, fotballbanen og lavvoen til alle årstider for å oppleve, utforske og eksperimentere med naturfenomener og fysiske lover. (kaste ulike til i elva, lukte, smake og føle).
 | * Vi skal tilrettelegge for at barna skal få en god opplevelse og få respekt for natur og dyreliv.
* Vi har satt opp fuglekasse m/kamera som vi skal følge med på.
* Vi skal sammen med barna utforske og lære navn på arter og planter når vi er på tur i naturen,
* Vi skal lære barna om hvor maten kommer fra.
* Vi skal lære barna få erfare bruk av pc/I Pad.
* Vi drar på tur til fjæra/Tufteparken.
* Vi bruker «ugla-naturvakt prosjekt» for å arbeide med blant annet realfag.
 | * Vi skal gå på lengre turer.
* Vi skal lære barna å respektere og ta vare på naturen.
* Vi har satt opp fuglekasse m/kamera som vi skal følge med på.
* Vi skal lære barna om norske dyr og planter.
* Vi skal lære barna å eksperimentere, systematisere og beskrive det vi finner og opplever i naturen.
* Vi skal lære barna å lage mat.
* Vi skal lære barna bruk av pc/I Pad.
* Vi drar på tur til fjæra/Tufteparken.
* Vi bruker «ugla-naturvakt prosjekt» for å arbeide med blant annet realfag.
 |

|  |
| --- |
| **NÆRMILJØ OG SAMFUNN** |
| **1-2 ÅR** | **3-4 ÅR** |  **FØRSKOLEGRUPPA** |
| * Meg selv og familien. Vi snakker om barnets og dets familie ved bruk av «familiehuset».
* Barna skal få erfaring med å bli tatt på alvor, og ytre egne meninger og ønsker.
* Vi markerer samefolkets dag og 17. mai.
* Arbeid med Barnekonvensjon om barns rettigheter.
 | * Vi går på turer i nærmiljøet.
* Vi lar barna få kjennskap til andre familier og sammensetninger.
* Vi gir barna erfaringer med å ta selvstendige valg.
* Vi markerer samefolkets dag og 17. mai.
* Vi drar på bibliotek og deltar på festspill
* Arbeid med barnekonvensjon om barns rettigheter.
 | * Vi lærer barna etternavn og hvor de bor med adresse, by og land.
* Vi lærer barna stå fram i en gruppe og ta en rolle.
* Vi lærer barna ta selvstendige valg – forstå betydningen av valget sitt.
* Vi markerer samefolkets dag og 17. mai.
* Vi drar på bibliotek og deltar på festspill
* Arbeid med barnekonvensjon om barns rettigheter.
 |

|  |
| --- |
| **ANTALL ROM OG FORM** |
| **1-2 ÅR** | **3-4 ÅR** | **FØRSKOLEGRUPPA**  |
| * Vi teller med barna i ulike situasjoner.
* Vi lar barna leke med og utforske ulike materiell, og kan på den måten få forståelse av klassifisering, sortering og sammenligning.
* Puslespill er tilgjengelig for barna hver dag.
* Vi benevner alt vi ser og gjør, og på den måten bruker matematiske begreper aktivt i hverdagen.
 | * Vi skal telle med barna i ulike situasjoner.
* Bruk av puslespill.
* Vi skal lære barna sanger, regler og rim som bruker tall.
* Vi skal lære barna om former ved å gjenkjenne, utforske, lete etter og lage former.
 | * Vi skal lære bara å telle i ulike situasjoner.
* Bruk av puslespill.
* Vi skal lære barna og utforske mengde, tyngde og avstand.
* Vi skal lære barna matematiske begreper.
* Tallsymbol.
* Vi skal lære barna å måle og veie gjenstander
 |

**Kontakt oss:**

**Dalsletta barnehage SA
Dalsletta 2
9407 Harstad**

post@dalslettabarnehage.no

Daglig leder: 930 11 654
Småtrollan: 930 99 654
Huskestua: 930 77 654
Klatremus: 930 22 654